Ministru kabineta rīkojuma projekta

**„Grozījumi Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā”** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta sestā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zemes vienība (zemes vienības kadastra apzīmējums 9415 008 1602) 0,2846 ha platībā ir iekļauta ar Ministru kabineta 2010.gada 31.maija rīkojumu Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā”apstiprinātajā Iekšlietu ministrijas valdījumā nodoto zemes vienību sarakstā (2.pielikuma 36.punkts).Saskaņā ar informāciju no Nekustamā īpašuma valsts kadastra informācijas sistēmas valstij piekritīgā zemes vienība (zemes vienības kadastra apzīmējums 9415 008 1602; turpmāk – zemes vienība) 0,2846 ha platībā ir iekļauta nekustamā īpašuma (nekustamā īpašuma kadastra Nr.9415 008 1602) Daugavas ielā 37, Smiltenē, Smiltenes novadā, sastāvā.Zemes vienības lietošanas mērķis: 0601 – individuālo dzīvojamo māju apbūve.Saskaņā ar informāciju no Nekustamā īpašuma valsts kadastra informācijas sistēmas zemes vienības kadastrālā vērtība uz 2015.gada 1.janvāri ir 5580 *euro.*Uz zemes vienības atrodas Iekšlietu ministrijas valdījumā esošs valsts nekustamais īpašums (nekustamā īpašuma kadastra Nr.9415 508 1602) – dzīvojamā ēka (būves kadastra apzīmējums 9415 008 1602 001) un saimniecības ēka (būves kadastra apzīmējums 9415 008 1602 002) – Daugavas ielā 37, Smiltenē, Smiltenes novadā (turpmāk – būvju īpašums). Ņemot vērā Smiltenes novada domes 2010.gada 22.jūnija lēmumu (prot. Nr.8, 15.§) „Par nekustamā īpašuma Daugavas ielā 37, Smiltenē pārņemšanu bez atlīdzības pašvaldības īpašumā”, ar kuru Smiltenes novada dome piekrita pārņemt pašvaldības īpašumā valsts būvju īpašumu, tika pieņemts Ministru kabinets 2010.gada 27.oktobra rīkojums Nr.622 „Par nekustamā īpašuma Daugavas ielā 37, Smiltenē, Smiltenes novadā, nodošanu Smiltenes novada pašvaldības īpašumā”. Minēto būvju īpašumu Smiltenes novada dome īpašumā nav pārņēmusi un ar 2013.gada 27.novembra lēmumu (prot. Nr.20, 24.§) „Par Smiltenes novada domes 2010.gada 22.jūnija lēmuma Nr.8, 15.§ „Par nekustamā īpašuma Daugavas ielā 37, Smiltenē pārņemšanu bez atlīdzības pašvaldības īpašumā” atcelšanu” atcēla iepriekš pieņemto lēmumu.Ņemot vērā, ka būvju īpašums un zemes vienība nav nepieciešama valsts pārvaldes funkciju nodrošināšanai saskaņā ar Valsts pārvaldes iekārtas likumu, Iekšlietu ministrija lūdza Finanšu ministriju sniegt viedokli (2014.gada 21.marta vēstule Nr.1-89/823) par turpmāko rīcību ar būvju īpašumu un zemes vienību.Valsts akciju sabiedrības „Valsts nekustamie īpašumi” (turpmāk – VNĪ) Īpašumu izvērtēšanas komisija 2014.gada 10.maijā (prot. Nr.16, 2.punkts) pieņēma lēmumu Iekšlietu ministrijas valdījumā esošo būvju īpašumu un zemes vienību virzīt atsavināšanai, jo tie nav nepieciešami valsts pārvaldes funkciju nodrošināšanai saskaņā ar Valsts pārvaldes iekārtas likumu, pirms tam veicot darbības nekustamo īpašumu valdītāja maiņai.Ievērojot minēto, Finanšu ministrija ir izstrādājusi Ministru kabineta rīkojuma projektu „Grozījumi Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā”, kurš paredz valstij piekritīgo zemes vienību svītrot no Iekšlietu ministrijas valdījumā nodoto zemes vienību saraksta (2.pielikuma 36.punkts) un iekļaut to Finanšu ministrijas valdījumā nodoto zemes vienību sarakstā – 11.pielikuma 2784.punktā.VNĪ valstij piekritīgo zemes vienību normatīvajos aktos noteiktajā kārtībā ierakstīs zemesgrāmatā uz valsts vārda Finanšu ministrijas personā. Zemes vienības platība norādīta atbilstoši Nekustamā īpašuma valsts kadastra informācijas sistēmā norādītajai informācijai. Veicot zemes vienības kadastrālo uzmērīšanu, zemes vienības platība var tikt precizēta.Ministru kabinetā vienlaikus ar izstrādāto Ministru kabineta rīkojuma projektu tiks virzīts izskatīšanai Ministru kabineta rīkojuma projekts „Par valsts nekustamā īpašuma Daugavas ielā 37, Smiltenē, Smiltenes novadā, nodošanu Finanšu ministrijas valdījumā un pārdošanu”, kurš paredz uzdevumu Iekšlietu ministrijai nodot un Finanšu ministrijai pārņemt valdījumā būvju īpašumu un noteiktā kārtībā to nostiprināt zemesgrāmatā uz valsts vārda Finanšu ministrijas personā. Minētā rīkojuma projekta 3.punkts paredz atļaut VNĪ pārdot izsolē būvju īpašumu kopā ar valstij piekritīgo zemes vienību.Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas | Projekta izstrādē iesaistīta Finanšu ministrija (VNĪ). |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ņemot vērā šīs anotācijas I sadaļas 2.punktā minēto, rīkojuma projektu Ministru kabinetā jāizskata vienlaicīgi ar Ministru kabineta rīkojuma projektu „Par valsts nekustamā īpašuma Daugavas ielā 37, Smiltenē, Smiltenes novadā, nodošanu Finanšu ministrijas valdījumā un pārdošanu”. |
| 2. | Atbildīgā institūcija | FM (VNĪ). |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir Finanšu ministrija (VNĪ) un Iekšlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Saskaņā ar VNĪ un Finanšu ministrijas 2013.gada 18.septembrī noslēgto *Vienošanās par valsts nekustamo īpašumu pārvaldīšanu un savstarpējo sadarbību valsts nekustamo īpašumu pārvaldīšanas politikas izstrādē un īstenošanā Nr. 12-22/136* valsts akciju sabiedrība „Valsts nekustamie īpašumi” apņēmusies nodrošināt nepieciešamo darbību veikšanu, lai nodrošinātu valstij piekrītošās zemes vienības ierakstīšanu zemesgrāmatā. |

Anotācijas III un V sadaļa – projekts šīs jomas neskar.

Finanšu ministra vietā –

iekšlietu ministrs R.Kozlovskis

16.02.2015. 9:26

1054

L.Kokorēviča, 67024955

Lita.Kokorevica@vni.lv